4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 54155/53 της 21 Δεκ. 1953/11 Ιαν.  1954  Περί παύσεως ισχύος παρ. ΙΙΙ της υπ’ αριθ. 44235/Γ.186/16.10.51 κοινής αποφάσεως Υπ. Οικονομικών και Εργασίας. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως, του Υπουργού των Οικονομικών όπως προβαίνη εις τροποποιήσεις των φορολογικών συντελεστών». 2)Τας κρατούσας οικονομικάς συνθήκας, αποφασίζομεν: Από 1ης Ιαν. 1954 παύει ισχύουσα η παρ. ΙΙΙ της υπ’ άριθ. 44235/Γ.186/16.10.51 κοινής αποφάσεως ημών, περί αυξήσεως των υπό του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων καταβαλλομένων συντάξεων κατά 100% από 1ης Ιουν. 1951. 5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 5424/Υ.50 της 29 Ιαν./13 Φεβρ.  1958 Περί αυξήσεως των υπό του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων καταβαλλομένων συντάξεων. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών, όπως προβαίνη εις τροποποιήσεις των φορολογικών συντελεστών». 2)Την απόφασιν της Νομισματικής Επιτροπής την ληφθείσαν κατά την υπ’ αριθ. 918/55 συνεδρίασιν αυτής. 3)Την δια της υπ’ αριθ. 1350/387/57 αναφοράς του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων υποβληθείσαν πρότασιν του Διοικητικού Συμβουλίου αυτού περί αυξήσεως των Συντάξεων κατά ποσοστόν 50%. 4)Τας κρατούσας οικονομικάς συνθήκας, αποφασίζομεν: Αι παρά του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων καταβαλλόμεναι συντάξεις, αίτινες απενεμήθησαν επί τη βάσει των μέχρι της 8.9.1953 ισχυουσών διατάξεων του καταστατικού αυτού και μη αναπροσαρμοσθείσαι έκτοτε, αυξάνονται από 1ης Οκτ. 1957 κατά 30% συμψηφιζομένης προς την αύξησιν ταύτην, πάσης τυχόν δια γενικής αποφάσεως χορηγηθησομένης αυξήσεως των, υπό των Οργανισμών Κοινωνικής Ασφαλίσεως αρμοδιότητος Υπουργείου Εργασίας, παρεχομένων συντάξεων. Το σύνολον των ούτω αυξανομένων συντάξεων, εν ουδεμιά περιπτώσει δύναται να υπερβαίνει το 80% των αποδοχών άς θα ελάμβανον οι συνταξιούχοι αν εξηκολούθουν εργαζόμενοι. Η παρούσα δημοσιευθήτω δια της Εφημερίδος της Κυβερνήσεως. 